Julian Jaynes

Julian Jaynes ( kobliyis ba 27 toleaksat ke 1920 az awalkeyes ba 21 santaneaksat ke 1997 ) tiyir amerikaf abduaneyasik ugon gu swavopa. Bak riwe 25 ilana koe Yale kotla uyur, bal datela rekola ilanon gu 1976 fiuntaf grabom suteyer, sorozur : Nazbalara ke jiliuca koe atitsura ke tolmawaf swavay ( sedme Englava : The Origin of Consciousness in the Breakdown of the Bicameral Mind ). Inafa klepa is grabom, pu bibe ke jiliuca tarizan, va battela wetce noeltaf urlickeks ruer. Kaike blioparsafa ik drefa envara, Jaynes va jiliuca wetce ravenafa linulara guzekar, va dana kan waltegira wal yoni solwifi keravaki vanblir.

Sedme inaf ovaks, jiliuca zo nurutir atitsuks ke swavayinda dem aranyafa flira, viele rekeswavay zo dodisuker. Jaynesafa sazda gewobar, da ayafa swava gan toloy olkom zo kotadleyer, « tolmawafa » va tolafa tuwava ebokon vuester. Batyonafa waltegira tiyir maninde, da kontol olkom kan laoneks pu artel goleyer, toleaf olkom va dirgaks koskuyur. Bat pimtan ayikeem me tir jilikeem, va rodekoedisukera me gruteyer.

Tela tolmawafa tuwava va mialapozeem ke kerava ostik en vuester, Jaynes va batcoba sazdar, da keravanek va pastafa ugalara is namiks pu keravageuk rem keravazokeveks remzilir. Gaberopafa dizvera va kerava va lanibelcuca gu lanyoni swavafli divnedir, puda gan swavakolaf selanik gilden, wetce tula, kou voldalaf mialapoz klitad. Jaynes va inafa aneyara mo drunara va savsaf grabomeem omavar, koe Iliada tulon zo katcala gracera ke ravlem ta pimtara va koakaf sokikseem is yazgara va lanyon trogarn, danyon dem swavafa sugdala me al zo bueleyer, aze va dana toz urlickeyer. Dere stragar, da lorika ( puda gan koredikeem gilden ) va bali ke koredik nuve koton feliad.

 Tanizva 

Meroklanon rokalit, da Jayneseem alkaf yasa tiyir, tele gadikye ke Julian, Julian Clifford Jaynes, tiyir gertik ise tela yasa koe vodeem ke kareva al zo zaeyeper. Xanton ic Warzafa Engla, Jayneseem va alkafa prostewa tarkar, sinafa tavera, kan sintafa lidura koingana, mu in va nuyucapa luxe folira soe guzilur. Gadikye wanon gu takradeona levgon mulufter viele Julian tir toldaf. Gadikya, Clara Jaynes antafa dositon gu baroy velik zo nafer, wetce kotrakunafa ayikya va grupeluca gu Julian weber. Bak rumeugal mon intafe gadikye pester, yona inafa fanya belir, dana va univeucapa litesir, acum va ewavaxa ke intafe gadikye al glotcar.

Koe reila va sutera is izva vandroar, miltayopa soe abduvandroar. Jaynes tis grutesaf ravesik, va dob ba imwugal 1937 seotar. In ko kotla ke Virginia lapir, koe dana va gelfa koseotar. Wanon gu taneafa ilana, va tolda koe Harvard isu McGill radimifison tiskir ise va kotladob ugon gu swavopa seotar. Remi toleafa tamavafa gejara, va int wetce kevbenusik dakter, keskon gu batcoba ko wideytazaniraxo zo stakser.  

Loma:Swavopik